**VISPĀRĪGĀ VIENOŠANĀS Nr. \_\_\_\_\_\_\_\_\_\_\_\_\_\_\_**

Rīgā, 2017. gada \_\_\_\_.\_\_\_\_\_\_\_\_\_\_\_\_\_\_

**Slimību profilakses un kontroles centrs**, tā direktores Ivetas Gavares personā, kura rīkojas saskaņā ar Ministru kabineta 2012. gada 3.aprīļa noteikumiem Nr.241 „Slimību profilakses un kontroles centra nolikums” (turpmāk – **Pasūtītājs**), un

**SIA “Arbor Medical Korporācija”**,tās valdes locekles Daces Rātfelderes personā, kura rīkojas uz Statūtu pamata (turpmāk – **Piegādātājs**), katrs atsevišķi saukts Puse, bet abi kopā – Puses, pamatojoties uz atklāta konkursa „Medicīnas preču iegāde HIV profilakses punktiem”, identifikācijas numurs SPKC 2017/07 (turpmāk – Iepirkuma procedūra) rezultātiem, noslēdz šādu vispārīgo vienošanos (turpmāk – Vienošanās):

# Vienošanās priekšmets un summa

* 1. Ar Vienošanās parakstīšanu:
		1. Piegādātājam tiek piešķirtas tiesības slēgt piegādes līgumu ar Pasūtītāju par Iepirkuma procedūras iepirkuma priekšmeta **1.daļu** - *„Šļirces un adatas”* **kā Piegādātājam Nr.2;**
		2. Piegādātājs apņemas slēgt piegādes līgumu ar Pasūtītāju un piegādāt Pasūtītājam daļā norādītās medicīnas preces (turpmāk – Preces) saskaņā ar Iepirkuma procedūrā iesniegto Piegādātāja tehnisko un finanšu piedāvājumu.
	2. Maksimālā Vienošanās summa saskaņā ar Iepirkuma procedūras rezultātiem bez pievienotās vērtības nodokļa (turpmāk – PVN) ir **EUR 191 190,00** (viens simts deviņdesmit viens tūkstotis viens simts deviņdesmit *euro* un 00 centi). PVN tiek maksāts saskaņā ar Latvijas Republikā spēkā esošo nodokļa likmi.
	3. Pasūtītājs ir tiesīgs palielināt Vienošanās summu līdz 10%[[1]](#footnote-2) (desmit procentiem), ņemot vērā Pasūtītājam pieejamo finanšu līdzekļu apjomu.

# Vienošanās darbības termiņš un izbeigšanas kārtība

* 1. Vienošanās stājas spēkā Vienošanās abpusējas parakstīšanas dienā un attiecas uz laika periodu no Vienošanās spēkā stāšanās dienas līdz maksimālās Vienošanās summas sasniegšanai, bet ne ilgāk kā 3 (trīs) gadus no Vienošanās spēkā stāšanās dienas. Vienošanās ir spēkā līdz Vienošanās noteikto Pušu saistību pilnīgai izpildei.
	2. Ja Vienošanās darbības termiņā netiek sasniegta Vienošanās 1.2.apakšpunktā noradītā summa, Puses ir tiesīgas pagarināt Vienošanās un piegādes līguma darbības termiņu uz 6 (sešiem) mēnešiem.
	3. Vienošanās var tikt izbeigta pirms termiņa:
		1. Pusēm rakstiski vienojoties;
		2. pēc vienas Puses iniciatīvas, iepriekš par to rakstiski brīdinot otru Pusi ne vēlāk kā 30 (trīsdesmit) dienas iepriekš.
	4. Pusei ir tiesības nekavējoties izbeigt Vienošanos, ja:
		1. notikusi Puses labprātīga vai piespiedu likvidācija;
		2. pret Pusi uzsākta maksātnespējas procedūra.
	5. Izbeidzot Vienošanos, vienlaicīgi tiek izbeigti uz Vienošanās pamata noslēgtais piegādes līgums.

# Piegādes līguma noslēgšana un izpilde

* 1. Piegādes līgumi tiek slēgti starp Pasūtītāju un 3 (trīs) Preču piegādātājiem, kuri piedāvājuši attiecīgajā daļā 3 (trīs) viszemākās cenas.
	2. Pasūtītājs Preces prioritāri pasūta no Piegādātāja, kurš piedāvājis viszemāko cenu attiecīgajā daļā (Piegādātājs Nr. 1). Ja Piegādātājs Nr. 1 nespēj piegādāt pasūtītās Preces, Pasūtītājam ir tiesības attiecīgās daļas medicīnas preces pasūtīt no Piegādātāja, kurš piedāvājis nākamo zemāko cenu (Piegādātājs Nr. 2). Ja arī Piegādātājs Nr. 2 attiecīgās daļas medicīnas preces nespēj piegādāt, Pasūtītājs attiecīgās daļas medicīnas preces pasūta no Piegādātāja, kurš piedāvājis nākamo zemāko cenu (Piegādātājs Nr. 3).
	3. Ja arī Piegādātājs Nr. 3 nevar piegādāt nepieciešamās medicīnas preces vai nespēj nodrošināt to kvalitāti, Pasūtītājs, atkārtotai 3 (trīs) zemāko cenu noskaidrošanai, uzaicina pretendentus, kas ir izturējuši Pretendentu atlasi, iesnieguši savus tehniskos un finanšu piedāvājumus attiecīgajā iepirkuma priekšmeta daļā, veic to atkārtotu vērtēšanu, atbilstoši Nolikuma nosacījumiem un slēdz jaunas Vienošanās (t.sk., piegādes līgumus), nepagarinot kopējo iepirkuma termiņu.
	4. Preču cenas nedrīkst pārsniegt Iepirkuma procedūrā Piegādātāja iesniegtajā tehniskajā un finanšu piedāvājumā noteiktās cenas.
	5. Ja Piegādātājs nevar nodrošināt Pasūtītāja pasūtīto Preču piegādi, tam nav tiesību celt pretenziju pret Pasūtītāju vai citu Piegādātāju, kurš saskaņā ar Iepirkuma procedūras rezultātiem ir piedāvājis nākamo zemāko cenu attiecīgajā daļā un ar kuru noslēgts piegādes līgums par attiecīgās daļas medicīnas preču piegādi kā ar Piegādātāju Nr. 2. vai Piegādātāju Nr. 3.

# Pušu pienākumi un tiesības

* 1. Piegādātājs apņemas:
		1. veikt Preču piegādi Pasūtītājam atbilstoši piegādes līguma noteikumiem;
		2. visā Vienošanās darbības laikā ievērot Vienošanās 3.punktā noteikto piegādes līguma noslēgšanas kārtību.
	2. Pasūtītājs apņemas:
		1. slēgt piegādes līgumu ar Piegādātāju par Iepirkuma procedūras iepirkuma priekšmeta 1.daļas piegādi;
		2. nodrošināt visu medicīnas preču Piegādātāju, kuri atzīti par uzvarētājiem saskaņā ar Iepirkuma procedūras rezultātiem, tiesību ievērošanu.

# Strīdu izskatīšanas kārtība

## Strīdus, kuri rodas saistībā ar šo Līgumu, Puses risina savstarpējo sarunu ceļā. Ja vienošanās netiek panākta, strīda izskatīšana tiek nodota tiesā Latvijas Republikas normatīvajos aktos noteiktajā kārtībā.

* 1. Ja 10 (desmit) dienu laikā strīdu nav iespējams atrisināt sarunu ceļā, tas tiek risināts Latvijas Republikas tiesā saskaņā ar spēkā esošajiem normatīvajiem aktiem.

# Nepārvarama vara

* 1. Puses tiek atbrīvotas no atbildības par daļēju vai pilnīgu Vienošanās noteikto saistību neizpildi, ja saistību izpilde nav iespējama nepārvaramas varas dēļ, kuras darbība ir sākusies pēc Vienošanās parakstīšanas un kuru Puses nevarēja iepriekš paredzēt un novērst ar jebkādām saprātīgām darbībām. Pie šādiem apstākļiem pieder – valsts pārvaldes, pašvaldību institūciju pieņemtie lēmumi, kuri ierobežo vai izslēdz Vienošanās izpildes iespējas, tiesas pieņemtie lēmumi, masu nekārtības, banku bankroti, avārijas, dabas katastrofas (ugunsgrēks, plūdi utt., kas ir saitīti ar Vienošanās izpildes nodrošināšanu).
	2. Puse, kura atsaucas uz nepārvaramu varu, nekavējoties par to jāpaziņo otrai Pusei, norādot kādā termiņā ir paredzama Puses saistību izpilde.
	3. Ja kādai no Pusēm nav pieņemams laika periods, par kuru tiek pagarināts saistību izpildes termiņš iepriekšējos punktos minētās nepārvaramās varas dēļ, katra no Pusēm patur sev tiesības vienpusēji izbeigt Vienošanos, par to nekavējoties rakstiski informējot otru Pusi. Šādā veidā Vienošanās tiek pārtraukta līdz ar minētā paziņojuma nosūtīšanas dienu.
	4. Par nepārvaramas varas apstākļiem nav uzskatāma vispārēja cenu celšanās, t.sk., degvielas, elektroenerģijas, gāzes, u.c. cenu paaugstināšanās, inflācija kādā valstī, valūtas kursu svārstības, un citi tamlīdzīgi biznesa riski.

# Noslēguma noteikumi

* 1. Vienošanos var papildināt, grozīt vai izbeigt, Pusēm par to savstarpēji rakstiski vienojoties.
	2. Jebkuras izmaiņas vai papildinājumi tiek noformēti rakstveidā un kļūst par Vienošanās neatņemamu sastāvdaļu no to abpusējas parakstīšanas brīža.
	3. Vienošanās ir saistoša Pušu tiesību un saistību pārņēmējiem.
	4. Kādam no Vienošanās noteikumiem zaudējot spēku normatīvo aktu izmaiņu gadījumā, Vienošanās nezaudē spēku tās pārējos punktos, un šādā gadījumā Pusēm ir pienākums piemērot Vienošanos atbilstoši spēkā esošo normatīvo aktu prasībām.
	5. Ja kādai no Pusēm tiek mainīts juridiskais statuss, rekvizīti u.c., tad Puse 7 (septiņu) darbdienu laikā rakstiski paziņo par to otrai Pusei. Ja otra Puse neizpilda šī apakšpunkta noteikumus, uzskatāms, ka pirmā Puse ir pilnībā izpildījis savas saistības, lietojot šajā Vienošanās esošo informāciju par otru Pusi. Šajā apakšpunktā minētie nosacījumi attiecas arī uz Vienošanās minētajām Pušu kontaktpersonām un to rekvizītiem.
	6. Atbildīgās kontaktpersonas Vienošanās darbības laikā:
		1. no Pasūtītāja puses –Līva Grāmatiņa, tālrunis: 67387653; elektroniskais pasts: liva.gramatina@spkc.gov.lv;
		2. no Piegādātāja puses – Inese Damberga, tālrunis: 27073965; elektroniskais pasts: inese@arbor.lv.
	7. Vienošanās sagatavota 2 (divos) vienādos eksemplāros latviešu valodā. Katrs Vienošanās eksemplārs sagatavots uz 3 (trīs) lapām. Viens Vienošanās eksemplārs glabājas pie Pasūtītāja, bet otrs – pie Piegādātājs. Abiem Vienošanās eksemplāriem ir vienāds juridiskais spēks.

# Pušu rekvizīti un paraksti

|  |  |
| --- | --- |
| **Pasūtītājs:** | **Piegādātājs:** |
| Slimību profilakses un kontroles centrs | SIA “Arbor Medical Korporācija” |
| Reģ. Nr.: 90009756700 | Reģ. Nr. 40003547099 |
| Adrese: Duntes iela 22, Rīga, LV-1005 | Adrese: Meistaru iela 7, Valdlauči, Ķekavas nov., LV-1076 |
| Tālrunis: +371 67501590 | Tālrunis: 67620126 |
| Fakss: +371 67501591 | Fakss: 67620070 |
| Konta Nr.: LV54TREL2290677001000 | Konta Nr.: LV98HABA0551000850592 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Direktore I.Gavare Valdes locekle D.Rātfeldere

1. Atbilstoši Publisko iepirkumu likuma 61. panta piektās daļas 2.punktam. [↑](#footnote-ref-2)